Секторот за инспекциски надзор во областа на социјалната заштита и заштита на децата при Министерството за социјална политика, демографија и млади преку инспекторот Соња Стефановска со службена легитимација број 28-0010 и Исмет Балажи со службена легитимација број 28-0019 извршија редовен инспекциски надзор над субјектот на инспекциски надзор Здружение на граѓани-Ресурсен центар на родители на деца со посебни потреби -Подружница 2 Битола, давател на социјалната услуга помош и нега во домот, со седиште на ул.,,Борис Бастеро,, бр. 3, Битола, застапуван од Радмила Цветковска, Претседател и со записник ИП1 број 16-19 од 01.11.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022, 236/2022 и 65/2023), го донесе следното

**Р Е Ш Е Н И Е**

Се наредува на Радмила Цветковска - Претседател на Ресурсен центар на родители на деца со посебни потреби -Подружница 2 Битола, (во натамошниот текст: Давателот на услугите), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз негова основа, да ги преземе следните мерки во роковите и од страна на одговорното лице:

 1. Давателот на услугата, да обезбедува докази за негувателот дека ги исполнува условите за давање на услугата помош и нега во домот, односно доказ дека не му е одземена или ограничена деловната способност, дека не му е одземено вршењето на родителското право, дека не му е изречена осуда за кривично дело со казна затвор над шест месеци, согласно член 106 од Законот и член 27 став 1 алинеја 3, 4 и 5 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021 и 75/2023).

**Рокот за извршување на изречената инспекциска мерка изнесува 30 дена од приемот на решението**

2. Давателот на услугата, односно координаторот во предметот на Н.Н. целосно и правилно да ја утврди фактичката состојба во однос на давањето на услугата, да оствари контакт со корисникот, да обезбеди писмен доказ-изјава, дали корисникот бара или не бара престанување на услугата помош и нега во домот, согласно член 106 од Законот и член 26 став 1 алинеја 7 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021 и 75/2023).

**Рокот за извршување на изречената инспекциска мерка изнесува 30 дена од приемот на решението**

3. Давателот на услугата во предметите и во дневниците што ги водат негувателите за корисниците на услугата помош и нега во домот, да обезбеди доказ за временскиот распоред на користење на услугата во текот на месецот, односно да се води евиденција за вкупниот број на часови потрошени за една услуга во текот на денот како и за времето на започнувањето на услугата и времето на завршувањето на услугата кои што се одредени од корисникот во договор со негувателот, односно координаторот и водителот на случајот, согласно со член 106 од Законот и член 14 од Правилникот за начинот и обемот на социјалните услуги,нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021 и 75/2023).

**Рокот за извршување на изречената инспекциска мерка изнесува 30 дена од приемот на решението**

 4. Раководното или друго овластено лице во Давателот на социјални услуги се задолжува, веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки, согласно член 334 став 4 од Законот.

 Жалбата изјавена против ова решение, не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјалната заштита и заштита на децата при Министерството за социјална политика, демографија и млади, врз основа на член 329 став 1 алинеја 1 од Законот за социјалната заштита, преку инспекторот Соња Стефановска со службена легитимација број 28-00100010 и Исмет Балажи со службена легитимација број 28-0019 извршија редовен инспекциски надзор над субјектот на инспекциски надзор Здружение на граѓани-Ресурсен центар на родители на деца со посебни потреби -Подружница 2 Битола, со седиште на ул.,,Борис Бастеро,, бр. 3, Битола, застапуван од Радмила Цветковска, Претседател и состави Записник ИП1 број 16-19 од 01.11.2024 година, во кој се констатирани недостатоци и неправилности во постапувањето на Давателот на социјалните услуги во постапката за давање на услуга помош и нега во домот.

Врз основа на изнесеното се одлучи како во диспозитивот на ова решение.

Жалбата не го задржува извршувањето на решението согласно член 340 став 2 од Законот.

 **Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-19 од 08.11.2024 година.

 Инспектори за социјална заштита

 Соња Стефановска

 Исмет Балажи